आंकड़ों के मुताबिक, भारत में लगभग 20 करोड़ फेसबुक यूजर्स हैं और पांच करोड़ से ज्यादा ट्विटर यूजर्स हैं. यानि ऐसा कोई भी वीडियो, फोटो या झूठ कुछ मिनटों में इन माध्यम से दुनियाभर में फैलाया जा सकता है. कुछ समय पहले एक पोस्ट तेजी से वायरल हुई थी जिसमें आरएसएस के कार्यकर्ताओं को ब्रिटेन की महारानी को गार्ड ऑफ ऑनर देते दिखाया गया था. जबकि इसे फोटोशॉप के जरिए मॉर्फ करके बनाया गया था. किन्तु ये फोटो इतनी तेजी वायरल हुई है कि कांग्रेस के एक वरिष्ठ नेता तक ने इसे अपनी वाल पर पोस्ट किया था.